Escape from Sobibor

Escape from Sobibor zo ur film skinwel breizhveuriat eus 1987 hag a voe skignet evit ar wech kentañ war ITV ha CBS.

Kontañ a ra istor tec'hadeg veur prizonidi diouzh kamp-lazhañ nazi Sobibór. Bez' e oa bet an dec'hadenn vrasañ gant prizonidi yuzev eus ur c'hamp-lazhañ alaman (emsavadegoù a oa bet ivez en Auschwitz-Birkenau ha Treblinka). Ar film zo bet filmaozet gant Jack Gold ha filmet en Avala, Yougoslavia (Serbia hiziv-an-deiz).

Ar stumm leun, a bad 176 munutenn, zo bet skignet er Rouantelezh-UnanetDiskenn a ra ar pad da 169 munutenn gant ar stumm PAL speed-up. d'an 10 a viz Mae 1987. Ur skignadur gant ur stumm 143 munutenn a oa bet skignet e Stadoù-Unanet Amerika d'an 12 a viz Ebrel 1987.
 Kenarroud 
D'ar 14 a viz Here 1943, prizonidi eus kamp Sobibór, izili eus ar Rezistañs kuzh, o devoa lazhet 11 soudard eus an SS-Totenkopfverbände hag un nebeud Sonderdienst ukrainat ha Volksdeutsche, an holl anezho o vezañ gwarded er c'hamp-lazhañ. Diwar un hollad 600 prizoniad hag a oa er c'hamp, tro da 300 a oa tec'het kuit. Diwar an hollad-se, 50–70 a oa deuet a-benn da skampañ kuit, an holl re all a voe lazhet gant an nazied pe tud eus ar vro, pe adkaset d'ar c'hamp. Goude an dec'hadenn, penn meur an SS, Heinrich Himmler, en devoa roet an urzh da serriñ ar c'hamp. Distrujet e voe gant tourterioù, lakaet douar war an dismantroù ha plantet gwez kement ha sevel un ti-feurm trevour evit kuzhat prouennoù an torfedoù.
 Notennoù ha daveennoù 

Rummad:Filmoù 1987
Rummad:Filmoù skinwel
Rummad:Filmoù drama
Rummad:Filmoù istorel
Rummad:Filmoù sonaozet gant Georges Delerue
Rummad:Filmoù e-kerzh an Eil Brezel-bed
Rummad:Filmoù diwar-benn al Loskaberzh